钦定古今图书集成/方舆汇编/边裔典/第056卷 > 波斯国
## 钦定古今图书集成/方舆汇编/边裔典/第056卷 > 波斯国

图考

按《三才图会》：“波斯国，国人身黑，以金花布缦身无城
郭，王以虎皮蒙体，出则乘软兜或骑象，出异宝等物

《拾遗记》：章帝永宁元年，条支国来贡异瑞，有鸟名𫛛
鹊，形高七尺，解人语，其国太平则𫛛鹊群翔。昔汉武
帝时，四夷宾服有献驯鹊，若有喜乐事，则鼓翼翔鸣。
按庄周云：“雕陵之鹊”，盖其类也。《淮南子》云：“鹊知人喜。”
今之所记，大小虽殊，远近为异，故略举焉。

《续博物志》：条支国临西海，出师子大雀。郭义恭《广志》
曰：“大雀，颈及身、膺、蹄都似橐驼，举头高八九尺，张翅
丈馀，食大麦，其卵如瓮，今之驼鸟也。汉元帝时，有大
鸟如马驹，时人谓之爰居。”

《酉阳杂俎》：“安息香树出波斯国，波斯呼为‘辟邪树长
三丈，皮色黄黑，叶有四角，经寒不凋。二月开花黄色，
花心微碧，不结实。刻其树皮，其胶如饴，名安息香’。”六
七日坚凝，乃取之。烧通神明，辟众恶。

无石子，出波斯国，波斯呼为“摩贼”树长六七丈，围八
九尺，叶似桃叶而长。三月开花，白色，花心微红，子圆
如弹丸，初青，熟乃黄白。虫食成孔者，正熟。皮无孔者，
入药用。其树一年生无石子，一年生跋屡子，大如指，
长三寸，上有壳，中仁如栗黄，可啖。

婆郍娑树，出波斯国，亦出拂菻，呼为“阿蔀亸。”树长五
六丈，皮色青绿，叶极光净，冬夏不凋。无花结实，其实
从树茎出，大如冬瓜，有壳裹之，壳上有刺，瓤至甘甜
可食。核大如枣，一实有数百枚。核中仁如栗黄，炒食
甚美。

婆斯枣，出波斯国，波斯国呼为“窟莽。”树长三四丈，围
五六尺，叶似土藤不凋。二月生花，状如蕉花，有两甲，
渐渐开罅，中有十馀房。子长二寸，黄白色，有核，熟则
子黑。状类干枣，味甘如饧，可食。

偏桃，出波斯国，波斯国呼为婆淡。树长五六丈，围四
五尺。叶似桃而阔大。三月开花，白色。花落结实，状如
桃子而形偏，故谓之“偏桃。”其肉苦涩，不可啖，核中仁
甘甜，西域诸国并珍之。

槃砮穑树，出波斯国，亦出拂菻国。拂菻呼为“群汉。”树
长三丈，围四五尺。叶似细榕，经寒不凋。花似橘，白色。
子绿，大如酸枣。其味甜腻，可食。西域人压为油，以涂
身，可去风痒。

齐暾树出波斯国，亦出拂菻国，拂菻呼为“齐。”〈音汤兮反〉
树长二三丈，皮青白，花似柚，极芳香。子似杨桃，五月
熟。西域人压为油，以煮饼果，如中国之用巨胜也。
《齐》出波斯国，拂菻呼为“顸勃梨。”长一丈馀，围一
尺许，皮色青薄而极光净。叶似阿魏，每三叶生于条
端，无花实。西域人常八月伐之，至腊月更抽新条，极
滋茂。若不剪除，反枯死。七月断其枝，有黄汁，其状如
蜜，微有香气。入药疗病。

婆斯皂荚，出波斯国，呼为忽野檐默《拂菻》，呼为“阿《梨
去伐》。”树长三四丈，围四五尺。叶似构缘而短小，经寒
不凋，不花而实。其荚长二尺，中有隔，隔内各有一子，
大如指头，赤色，至坚硬，中黑如墨，甜如饴，可啖，亦入
药用。

没树，出波斯国。《拂菻》呼为“阿縒。”长一丈许，皮青白色。
叶似槐叶而长，花似橘花而大。子黑色，大如山茱茰。
其味酸甘，可食。

阿驿，波斯国呼为“阿驿”，拂菻呼为“底珍。”树长丈四五，
枝叶繁茂。叶有五出，似椑麻，无花而实。实赤色，类椑
子，味似甘柿，一月一熟。

野悉蜜，出波斯国。苗长七八尺，叶似梅叶，四时敷荣。
其花五出，白色，不结子。花若开时，遍野皆香，与岭南
詹糖相类。西域人常采其花，压以为油，甚香滑。
税波斯、拂菻等国米及草子，酿于肉汁之中，经数日
即变成酒，饮之可醉。

《窦革酒谱》：“波斯国有三勒浆类酒，谓庵摩勒、毗梨勒
也。”

汉

### 武帝 年始通使于休循

按《汉书武帝本纪》，不载。按《西域传》，“休循国，王治鸟
飞谷，在葱岭西，去长安万二百一十里。户三百五十
八，口千三十，胜兵四百八十人。东至都护治所三千
一百二十一里，至捐毒衍敦谷二百六十里，西北至
大宛国九百二十里，西至大月氏千六百一十里。民
俗衣服类乌孙，因畜随水草本，故塞种也。”

汉

### 武帝 年始通使于郁立师

按《汉书武帝本纪》，不载。按《西域传》，“郁立师国，王治
内咄谷，去长安八千八百三十里。户百九十，口千四
百四十五，胜兵三百三十一人。辅国侯、左右都尉、译
长各一人，东与车师后城长、西与卑陆、北与匈奴接

汉

### 武帝 年始通使于疏勒

按《汉书武帝本纪》，不载。按《西域传》：“疏勒国，王治疏
勒城，去长安九千三百五十里。户千五百一十，口万
八千六百四十七，胜兵二千人。疏勒侯、击胡侯、辅国
侯、都尉、左右将、左右骑君、左右译长各一人。东至都
护治所二千二百一十里，南至莎车五百六十里，有
市列，西当大月氏、大宛、康居道也。”